CELEX: 62020CN0571
Language: bg
Date: 2020-10-31 00:00:00
Title: Дело C-571/20: Преюдициално запитване от Tribunale di Potenza (Италия) постъпило на 31 октомври 2020 г. — OM/Ministero dell’Istruzione, dell’Università e della Ricerca — MIUR и др.

25.1.2021   
            
            
               BG
            
            
               Официален вестник на Европейския съюз
            
            
               C 28/25
            
         
      Преюдициално запитване от Tribunale di Potenza (Италия) постъпило на 31 октомври 2020 г. — OM/Ministero dell’Istruzione, dell’Università e della Ricerca — MIUR и др.
      (Дело C-571/20)
      (2021/C 28/40)
      Език на производството: италиански
      
         Запитваща юрисдикция
      
      Tribunale di Potenza
      
         Страни в главното производство
      
      
         Жалбоподател: OM
      
         Ответници: Ministero dell’Istruzione, dell’Università e della Ricerca — MIUR, Ministero dell’Economia e delle Finanze, Presidenza del Consiglio dei Ministri, Conservatorio di Musica „E.R. Duni“ di Matera
      
         Преюдициални въпроси
      
      
                  1)
               
               
                  Съвместим ли е член 45 [параграф 4] ДФЕС или е в явно противоречие с нормите и принципите на Договорите за Европейския съюз —член 45 [параграфи 1, 2 и 3] ДФЕС, които предвиждат свободно движение на хора в държавите членки на Съюза, и по-конкретно с Директива 2006/123/ЕО от 12 декември 2006 г. (т. нар. Директива „Болкещайн“) (1), транспонирана в Италия с Decreto Legislativo № 59 (Законодателен декрет № 59) от 26 март 2010 г., публикуван в GURI № 94 от 23 април 2010 г.?
               
            
                  2)
               
               
                  Противоречи ли освен това член 45 [параграф] 4 ДФЕС, доколкото прави разграничение между служителите от публичната администрация и служителите в частния сектор, на разпоредбите от Договора за функционирането на ЕС, предвиждащи забрана за дискриминация, различни от посочените вече по-горе (вж. в това отношение решение на ЕСПЧ от 25 март 2014 т. Biasucci и др./Италия)?
               
            
                  3)
               
               
                  Противоречи ли италианският Закон № 508/99 на разпоредбите на Европейския съюз, които забраняват мерките с ефект, равностоен на тези по членове 28 и 29 от Договора за ЕО (понастоящем членове 34 и 35 от Договора за функционирането на Европейския съюз след измененията, внесени с Договора от Лисабон), мерки, които са забранени с Договора за функционирането на ЕС, тъй като водят до поставяне в по-неблагоприятно положение на гражданите на някои държави членки спрямо гражданите на други държави членки при свободното движение на хора и условията във връзка с възнагражденията и социалното осигуряване и техните условия на труд?
               
            
         (1)  Директива 2006/123/ЕО на Европейския парламент и на Съвета от 12 декември 2006 година относно услугите на вътрешния пазар (ОВ, L 376, 2006 г., стр. 36; Специално издание на български език, 2007 г., глава 13, том 58, стр. 50).